b'\n_START_ARTICLE_\nJanez Lipu\xc5\xa1\xc4\x8dek\n_START_SECTION_\n\xc5\xbdivljenje\n_START_PARAGRAPH_\nV Ljubljani je \xc5\xa1tudiral glasbo in leta 1941 postal \xc4\x8dlan zbora ljubljanske opere. Takoj je nastopil v manj\xc5\xa1ih vlogah, 6. junija 1942 pa je debutiral v vlogi Rudolfa v La Boheme. Odli\xc4\x8den je bil kot interpret tenorskih likov v Mozartovih operah, uspehe pa je do\xc5\xbeivljal tudi kot Nemorino (Ljubezenski napoj), Edgardo (Lucia di Lammermoor), Ernesto (Don Pasquale), Almaviva (Seviljski brivec), des Grieux (Manon), Va\xc5\xa1ek (Prodana nevesta), Princ (Rusalka) in Laca (Jenufa). Bil je eden prvih koncertnih tenoristov v tedanji Jugoslaviji in \xc4\x8dlan Slovenskega okteta od ustanovitve do svoje smrti. Nepozaben pa je tudi kot interpret slovenskih narodnih pesmi.'